text: Horsens og Esbjerg fB videre i pokalturneringen
  04 oktober 2012 kl. 05.37
  Superliga-holdene AC Horsens og Esbjerg fB er begge videre i landspokalturneringen i fodbold.
  Esbjerg fB slog Jyllandsserieholdet fra Esbjerg IF 92 med 3-0 og Horsens vandt besvær 3-2 i Otterup.
  AC Horsens havde dog problemer med at spille sig videre.
  Superligaklubben endte dog med at vinde 3-2 på udebane over Otterup, der ligger nummer ni i 2. division vest.
  Thomas Kortegaard blev matchvinder for AC Horsens midt i anden halvleg.
  Forinden havde Otterup to gange udlignet Horsens-føringer i kampen.
  Martin Spelmann bragte planmæssigt gæsterne foran efter et kvarter, men fem minutter før pausen udlignede Siamak Sohrabi til 1-1.
  Jude Nworuh scorede til 2-1 for AC Horsens 12 minutter inde i anden halvleg, men allerede to minutter senere udlignede Anis Cengic for Otterup.
  
  Stor oplevelse til lillebror i Esbjerg
  I et lokalopgør vandt Superliga-klubben Esbjerg med 3-0 over lillebror Esbjerg IF 92 fra Jyllandsserien, hvis spillere dog fik en stor oplevelse ved at spille kampen.
  Sebastian Andersen og Kenneth Fabricius scorede i første halvleg, og i anden halvleg slog Jesper Lange sejren fast med 3-0-scoringen.
  Der var 2.812 tilskuere til kampen på Blue Water Arena.
  